
 PARLAMENTUL ROMÂNIEI
CAMERA DEPUTAŢILOR

	    Comisia pentru politică economică,
          reformă şi privatizare
  Nr. 4c-1/359/2020
                                  Nr. PL-x 503/2018
                                  Nr. PL-x 503/2018

      
	                      Comisia pentru buget, 
                             finanţe şi bănci
                         Nr. 4c-2/689

                         Nr. 4c-2/860/2015
            
 



                                  												          Nr. PL-x 489/2020

                                                                                                     Bucureşti, 28.09.2021 


     BIROULUI  PERMANENT  
                                                                  AL
    CAMEREI  DEPUTAŢILOR



Vă înaintăm, alăturat, RAPORTUL COMUN asupra proiectului de Lege pentru respingerea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii                           ,,IMM LEASING DE ECHIPAMENTE ȘI UTILAJE”, transmis Comisiei pentru politică economică, reformă şi privatizare şi Comisiei pentru buget, finanţe şi bănci, în vederea examinării în fond, în procedură de urgenţă, cu adresa nr. PL-x 489 din                                              1 septembrie 2020, înregistrată sub nr. 4c-1/359, respectiv nr. 4c-2/689 din                                    2 septembrie 2020, Camera Deputaţilor fiind Cameră decizională. 
     În raport cu obiectul şi conţinutul său, iniţiativa legislativă face parte din categoria legilor ordinare.




         PREŞEDINTE                                                                     PREŞEDINTE   

	Costel Neculai DUNAVA	                                          Bogdan-Iulian HUŢUCĂ

                                  													                        		                                                                              Nr. PL-x 489/2020

                                                                                                                                                                         Bucureşti, 28.09.2021 

	                                                                              RAPORT COMUN
                                                                                                   asupra 
proiectului de Lege pentru respingerea 
Ordonanţei de urgenţă a Guvernului nr. 118/2020 privind aprobarea 
Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”



[bookmark: _GoBack]În conformitate cu prevederile art. 95 și ale art. 117 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate spre dezbatere în fond, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr. 118/2020 privind aprobarea                        Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”, transmis cu adresa nr. PL-x 489 din 1 septembrie 2020, înregistrată sub nr. 4c-1/359, respectiv nr. 4c-2/689 din 2 septembrie 2020.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege pentru respingerea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”, în şedinţa din 21 august 2020.
Consiliul Legislativ, prin avizul nr. 696 din 20 iulie 2020, a avizat favorabil proiectul de ordonanță de urgență, cu observaţii şi propuneri.
Consiliul Economic și Social a transmis cu adresa nr. 5878 din 16 iulie 2020 punctele de vedere referitoare la proiectul de act normativ.
Departamentului pentru Relația cu Parlamentul a transmis celor două Comisii cu adresa  nr. 7299 din 2 septembrie 2020, punctul de vedere înaintat de Ministerul Finanțelor prin care a menționat că nu susține forma adoptată de Senat a proiectului                 de Lege pentru respingerea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”. 
Guvernul, prin punctul de vedere transmis cu adresa nr. 1156/NS din 8 martie 2021, menţionează că                                                                   susţine iniţiativa legislativă în forma adoptată de Guvern.
Comisia pentru tehnologia informației și comunicațiilor a avizat negativ inițiativa legislativă, conform avizului                                 nr. 4c-19/75 din 7 octombrie 2020. 
Comisia pentru industrii și servicii a avizat favorabil proiectul de Lege pentru adoptarea Ordonanţei de urgenţă                                 a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”, cu amendamente admise, conform avizului nr. 4c-3/409 din 23 februarie 2021. 
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului                                    nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”.
Programul are ca obiectiv acordarea de facilităţi de garantare de către stat sub forma punerii la dispoziţia instituţiilor financiare nebancare înscrise în Registrul special la Banca Naţională a României a unor plafoane anuale de garantare pentru finanţările de tip leasing financiar, pentru achiziţionarea de bunuri mobile noi sau second-hand necesare realizării activităţilor IMM-urilor, cât şi întreprinderilor afiliate care au un număr egal sau mai mare de 250 de angajaţi, în calitate de utilizatori, denumiţi beneficiari.
În conformitate cu prevederile art. 62, art. 64, art. 54 alin. (3) teza I și art. 131 din Regulamentul Camerei Deputaţilor, republicat, membrii celor două Comisii au examinat iniţiativa legislativă în ședințe separate. Membrii Comisiei pentru buget, finanţe şi bănci au examinat proiectul de lege în ședința cu prezență fizică și online din data de 15 iunie 2021,  iar membrii Comisiei pentru politică economică, reformă şi privatizare au examinat iniţiativa legislativă menţionată mai sus în şedinţa din 28 septembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.                    
La lucrările Comisiei pentru buget, finanțe și bănci, membrii acesteia și-au înregistrat prezența conform listei de prezență.                      Din numărul total de 19 membri ai Comisiei pentru politică economică, reformă și privatizare au participat la dezbateri 18 deputaţi.
La lucrările celor două Comisii au participat, în calitate de invitați, din partea Ministerului Finanțelor, domnul secretar de stat Lucian-Ovidiu Heiuș, din partea Direcției generale trezorerie și datorie publică, doamna director general Mihaela Ene, iar din partea Fondului Național de Garantare a Creditelor pentru Întreprinderile Mici și Mijlocii, domnul director general Nancu Dumitru și          domnul director general adjunct Cristian Cosmin.
În urma examinării proiectului de lege şi a opiniilor exprimate, membrii celor două Comisii au hotărât,                                                        cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ȘI UTILAJE”, cu amendamente admise, care sunt redate în anexa ce face parte integrantă din prezentul raport comun. 
În raport cu obiectul şi conţinutul său, iniţiativa legislativă face parte din categoria legilor ordinare.




                PREŞEDINTE                                                                                                                                        PREŞEDINTE   

        Costel Neculai DUNAVA                                                                                                                    Bogdan-Iulian HUŢUCĂ

                                                                                                                                                    
                SECRETAR	                                                                                                                                           SECRETAR

         Bogdan-Alin STOICA                                                                               Iulius Marian FIRCZAK
	



                 Şef serviciu                                                                                                                                                                                 Şef serviciu
     Lidia-Graziella Segărceanu                                                                                                                                                                Giorgiana Ene
                                                                                                                                                                                                             Consilier parlamentar
 							         Alexandra Nistor
ANEXĂ

AMENDAMENTE ADMISE:


	Nr.
crt.
	Text OUG nr. 118/2020

	Text Senat
	Text propus de Comisii
(autorul amendamentului)
	Motivarea amendamentelor propuse

	1. 
	-------------------------
	LEGE
pentru respingerea Ordonanţei de urgenţă a Guvernului nr. l18/2020 privind aprobarea Programului de susţinere a întreprinderilor mici şi mijlocii „IMM LEASING DE ECHIPAMENTE ŞI UTILAJE”

	LEGE
pentru aprobarea Ordonanţei de urgenţă a Guvernului nr. l18/2020 privind aprobarea Programului de susţinere a întreprinderilor mici şi mijlocii „IMM LEASING DE ECHIPAMENTE ŞI UTILAJE”

         Autori: Comisia economică, Comisia pentru buget și Comisia pentru industrii

	Pentru respectarea normelor de tehnică legislativă.

	2. 
	-----------------------
	Articol unic.-Se respinge Ordonanţa de urgenţă a Guvernului nr. l18 din 22 iulie 2020 privind aprobarea Programului de susţinere a întreprinderilor mici şi mijlocii „IMM LEASING DE ECHIPAMENTE ŞI UTILAJE”, publicată în Monitorul Oficial al României, Partea I, nr. 655 din 24 iulie 2020.

	Articol unic. – Se aprobă Ordonanţa de urgenţă a Guvernului nr. l18 din 22 iulie 2020 privind aprobarea Programului de susţinere a întreprinderilor mici şi mijlocii „IMM LEASING DE ECHIPAMENTE ŞI UTILAJE”, publicată în Monitorul Oficial al României, Partea I, nr. 655 din 24 iulie 2020.

      Autori: Comisia economică, Comisia pentru   buget și Comisia pentru industrii

	Pentru respectarea normelor de tehnică legislativă.

